DCS Self Catering Accommodation Kenridge No. 2 Durbanville | LekkeSlaap
Vanaf R1 930 per nag, vir 4 mense
DCS Self-Catering is 'n ruim woonstel met moderne afwerkings wat in Durbanville geleë is, net 300 m vanaf Tygervallei Winkelsentrum. Die woonstel is in 'n veilige kompleks met 'n gemeenskaplike swembad en is naby al die gewilde winkels en restaurante.
Hierdie woonstel het 2 slaapkamers en bied slaapplek vir 4 gaste. Die hoofslaapkamer het 'n koningingrootte-bed en die tweede slaapkamer het 2 enkelbeddens. Die moderne badkamer het net 'n stort. Daar is 'n volledig toegeruste kombuis en 'n ruim, gerieflike leefarea. Die sitkamer is ingerig met 'n TV met DStv (Gasvryheidspakket) vir gaste se vermaak. Daar is 'n balkon met 'n ingeboude braai en 'n lieflike uitsig. Gaste kan ook die gemeenskaplike swembad geniet en het toegang tot wasgoedgeriewe. Bring asb. jou eie swem- en strandhanddoeke saam.
Daar is 1 parkeerplek beskikbaar. Hierdie woonstel word daagliks skoongemaak met vooraf reëling en teen 'n ekstra fooi. Dit is die ideale verblyf vir vriende, 'n gesin of sakereisigers.